b'\n_START_ARTICLE_\nMarta Burbianka\n_START_SECTION_\nBiografija\n_START_PARAGRAPH_\nGim\xc4\x97 1898\xc2\xa0m. kovo 18 d. Ringuv\xc4\x97nuose. Studijavo istorij\xc4\x85 ir polonistik\xc4\x85 Vilniaus universitete, 1933 m. tapo moksl\xc5\xb3 daktare. 1931-1933 m. dirbo bibliotekininke Vilniuje. Nuo 1933 m. dirbo mokytoja Kauno lenk\xc5\xb3 mokyklose. 1940-1944 m. dalyvavo pogrindin\xc4\x97je Armijos krajovos veikloje. Po karo trumpai dirbo Vilniaus bibliotekose, bet 1946 m. emigravo \xc4\xaf Vroclav\xc4\x85. Dirbo Vroclavo universiteto bibliotekoje. Ved\xc4\x97 bibliotekininkyst\xc4\x97s kursus, priklaus\xc4\x97 \xc4\xafvairioms Lenkijos bibliotekinink\xc5\xb3 ir istorik\xc5\xb3 draugijoms. Para\xc5\xa1\xc4\x97 \xc4\xafvairi\xc5\xb3 mokslini\xc5\xb3 publikacij\xc5\xb3 istorijos ir bibliotekininkyst\xc4\x97s tematika. Mir\xc4\x97 1973\xc2\xa0m. spalio 29 d. Vroclave.'